सीकर के अजीतगढ़ में शुक्रवार को प्रेम प्रसंग के मामले में देवर-भाभी ने आत्महत्या कर ली।
अजीतगढ़ (सीकर)।सीकर के अजीतगढ़ में शुक्रवार को देवर-भाभी ने आत्महत्या कर ली। दोनों ने प्रेम प्रसंग के मामले में अलग-अलग जगहों पर जान दी। देवर ने मंदिर की धर्मशाला में मंदिर पर चढ़ने वाली पताकाओं से फंदा बना फांसी लगा ली तो भाभी ने कुएं में कूद कर छलांग लगा ली। दोनों के ही दो-दो बच्चे हैं।
गांव अविनाशी की अडवालिया ढाणी में सुमन देवी (30) पत्नी सीताराम स्वामी रहती है। सीताराम गुड़गांव में नौकरी करता है। सुमन व सीताराम के दो बच्चे अभिषेक (9) और अर्जुन (7) हैँ।
– इसी गांव की बीखनला ढाणी में पूरणमल स्वामी (23) पुत्र गोपाल स्वामी रहता था। वह भी गुडगांव में ही मुनीम था। पूरण दूर के रिश्ते में सुमन का देवर लगता था। पूरण के दो बच्चे एक लड़का और एक लड़की है।
… घर में हुआ झगड़ा
– सुमन और पूरण में पिछले काफी समय से प्रेम प्रसंग चल रहा था। परिवार को इसका पता था। गुरुवार को पूरण ने सुमन को फोन किया। सुमन की नंद को इसका पता लग गया। उसने अपने भाई को इस बारे में बताया। इसके बाद सुमन और उसके सगे देवर में इसको लेकर झगड़ा हुअा।
दोनों ने कर लिया सुसाइड
– इसके बाद सुमन ने रात को कुएं में छलांग लगा दी। उसी समय पूरण अविनाशी मंदिर की धर्मशाला में गया। धर्मशाला में मंदिर पर चढ़ाए जाने वाले झंडे रखे थे। उसने उन झंडों की रस्सी बना ली और उसका फंदा लगा कर फांसी लगा ली।
– सुबह सुमन घर से गायब मिली। घरवालों ने उसकी तलाश की तो घर के पास कुएं में उसका शव मिला। वहीं पूरण भी घर से गायब था। उसके बारे में गांववालों ने परिजनों को उसके फांसी लगा कर जाने देने के बारे में बताया।
– दोनों पक्षों ने इस संबंध में पुलिस में रिपोर्ट दी है। सीताराम ने रिपोर्ट में कहा है कि उसकी पत्नी सुबह घर में नहीं मिली। तलाश की तो उसका शव कुएं में तैरता मिला वहीं पूरण के परिजनों ने कहा है कि वह कल रात से गायब था। उसका मंदिर की धर्मशाला में शव मिला।